ΟΔΗΓΙΕΣ ΣΥΜΜΕΤΟΧΗΣ ΣΤΑ ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ ΤΟΥ ΑΡΧΑΙΟΛΟΓΙΚΟΥ ΜΟΥΣΕΙΟΥ ΘΕΣΣΑΛΟΝΙΚΗΣ ΓΙΑ ΤΟ ΔΙΑΣΤΗΜΑ

ΦΕΒΡΟΥΑΡΙΟΥ 2022 – ΙΟΥΝΙΟΥ 2022

Τα εκπαιδευτικά προγράμματα του Μουσείου θα ξεκινήσουν τη Δευτέρα, **14 Φεβρουαρίου 2022** και η πλατφόρμα κράτησης ([**http://education.amth.gr/**](http://education.amth.gr/)) θα ενεργοποιηθεί την Τετάρτη**, 9 Φεβρουαρίου 2022** **στις 08:00 π.μ.**και θα παραμείνει ανοιχτή για όσα σχολεία έχουν ενεργούς κωδικούς ως τη συμπλήρωση των προσφερόμενων θέσεων.

**Προσοχή:** αιτήματα για απόκτηση ή υπενθύμιση κωδικού σχολείου δεν θα εξυπηρετούνται από την Τρίτη 08/02/2022, ώρα 14:00, έως την Πέμπτη 10/02/2022, ώρα 09:00.

**ΕΙΔΙΚΕΣ ΠΑΡΑΤΗΡΗΣΕΙΣ**

* **Κάθε σχολική μονάδα μπορεί να δηλώσει τη συμμετοχή ενός (1) σχολικού τμήματος σε ένα (1) μόνο πρόγραμμα**. Επιπλέον αιτήματα απορρίπτονται αυτόματα από το σύστημα.
* Εφόσον ένα σχολείο εξασφαλίσει μία θέση σε εκπαιδευτικό πρόγραμμα για αυτό το σχολικό έτος, ο κωδικός του απενεργοποιείται για το επόμενο σχολικό έτος.
* Τα προγράμματα ξεκινούν στις 09:30 στο χώρο υποδοχής του Μουσείου.
* Ο/Η εκπαιδευτικός που συνοδεύει την ομάδα που υλοποιεί το πρόγραμμα παρακολουθεί από κοντά την εξέλιξή του και συμπληρώνει τις παρατηρήσεις του/της στο Φύλλο Αξιολόγησης που διανέμεται από τους εκπαιδευτές/τριες και παραδίδεται κατά την έξοδο.

Εάν επιθυμείτε να οργανώσετε μόνοι σας μια εκπαιδευτική επίσκεψη στο ΑΜΘ, μπορείτε να χρησιμοποιήσετε το υλικό (φυλλάδια, οδηγίες κ.ά.) που θα βρείτε στην ιστοσελίδα μας ([**https://www.amth.gr/education/ekpaideytiko-yliko**](https://www.amth.gr/education/ekpaideytiko-yliko)) για να υλοποιήσετε κάποιο από τα τρέχοντα ή παλαιότερα προγράμματα του ΑΜΘ.

Παραμένουμε στη διάθεσή σας για κάθε ερώτημα ή διευκρίνιση στο email: [**education@amth.gr**](mailto:education@amth.gr) και στα τηλ. 2313 310273 για το πρόγραμμα «[**Στην αρχαία Θεσσαλονίκη, τον καιρό της πανδημίας**](http://education.amth.gr/index.php/currentprograms/41-pandemia-program)» (κος Τσούγγαρης) και 2313 310244 για το πρόγραμμα «[**Ένας χάρτης, ένα νόμισμα, μια ιστορία για την ελευθερία**](http://education.amth.gr/index.php/currentprograms/42-charta-program)» (κα Μπεχτσή).

\* Για την έκδοση κωδικών παρακαλούμε συμπληρώστε τη σχετική [**φόρμα εγγραφής**](https://docs.google.com/forms/d/e/1FAIpQLSct_J-bxajkE0aRbURmJOLGaQEaDuLAZHOhRn8ajXPkBBtsAg/viewform?c=0&w=1).